28 آفریقا اؤلکه‌سی‌نین جدی سویه‌ده آجلیق چکدیگی، یالنیز مراکش، تونس و الجزایرده آجلیغین آشاغی سویه‌ده اولدوغو بیلدیریلدی.
آفریقا بیرلیگی و آفریقانین قالخینماسی اوچون یئنی اورتاقلیق (نئپاد) تشکیلاتی طرفین‌دن حاضرلانان و آفریقادا 2015 و 2016دا ائدیلن چالیشمالاردان الده ائدیلن بیلگی‌لری احتیوا ائدن آجلیقلا ایلگیلی راپور، اتیوپی‌نین باشکندی آدیس آبابادا تشکیل ائدیلن مطبوعات کنفرانسییلا آچیقلاندی.
آفریقا‌داکی بئش اؤلکه‌ده آجلیق سویه‌سی‌نین آلارم وئریجی سویه‌ده اولدوغونا ایشاره ائدیلن راپوردا، 28 آفریقا اؤلکه‌سی‌نین جدی سویه‌ده آجلیق چکدیگی، اتیوپی، کونگو دموکراتیک جمهوریتی و نیجریه‌ده‌کی 5 یاشین‌دان کیچیک اوشاق‌لارین یوزده 50سیندن چوخونون نورمال‌دان قیسا یا دا ضعیف اولدوغو ایفاده ائدیلدی.
قاره‌ده یالنیز مراکش، تونس و الجزایرین آجلیق سویه‌سی‌نین دوشوک اولدوغو ایفاده ائدیلدی.
نئپاد باشقانی ابراهیم مایاکی، اوشاق‌لارداکی گلیشیمین گئری‌لیگی پروبلئمی‌نین عاجل شکیلده حل ائدیلمه‌سی لازیم اولدوغونا دقت چکه‌رک "بسلنمه، میلی اؤنجه‌لیک حالینا گتیریلمه‌لی" دئیه دانیشدی.
مایاکی آیریجا اکینچی‌لیک و ساغلیق سئکتورلاری‌نین بو پروبلئم‌لرین حلی اوچون بیرلیکده چالیشماسی لازیم اولدوغونو وورغولادی.
